રાત્રે અગિયાર પછી માઈક નહીં વાપરવાનો કાયદો ફકત પોલીસ-દફતરોના કાગળોમાં જ દટાઈને પડ્યો છે. આ પ્રકારના લોકો આસપાસના કેટલા બધા લોકોનાં કામમાં કે આરામમાં ખલેલ પાડે છે તેની જાણે કોઈને કશી પરવા જ નથી ! કોઈના ઘરે મળવા અવારનવાર જતા લોકો પણ મોડી રાત સુધી બેસી તદ્દન વ્યર્થ ટોળાટપ્પા કરતા કલાકો સુધી બેસી શકે છે. શહેરની હોટલો, રસ્તા પરની જંક-ફૂડની લારીઓ, લૉ-ગાર્ડન કે સી.જી. રોડ જેવાં જાહેર સ્થળોએ કાર કે સ્કૂટરોના કાફલા સાથે મોડી રાત સુધી બેસી રહેતા યુવાન સ્ત્રીપુરુષોના સમૂહો રોજ નજરે ચડે છે. ક્યાંય લાગતું નથી કે માણસો વ્યસત છે. વ્યસ્તતાની દલીલ ફક્ત સગવડભરી છે.